টেকনাফ উপজেলা আওয়ামী লীগের সাধারণ সম্পাদক নুরুল বশর সভার এরকম সিদ্ধান্তের কথা নিশ্চিত করেছেন। তিনি বলেন-সেদিন প্রধানমন্ত্রীকে চ্যালেঞ্জ করে দেয়া এম, জহির হোসেনের বক্তব্য নিয়ে এমপি বদি ও উপজেলা চেয়ারম্যান জাফর আহমদ কোন প্রতিবাদ না করায় গতকালের সভা মনে করে যে, এম জহির হোসেনের বক্তব্যকে তারা (এমপি বদি ও চেয়ারম্যান জাফর) মৌন সমর্থন জানিয়েছিলেন। এ কারনেই তাদেরকেও অনুরুপ শাস্তির জন্য কারণ দর্শাও নোটিশ দেওয়া হয়। গতকালের সভায় ৬৭ সদস্যের কমিটির মধ্যে ৫৫ জন সদস্য উপস্থিত ছিলেন। উপজেলা আওয়ামী লীগ সাধারণ সম্পাদক নুরুল বশর আরো জানান-‘আবদুর রহমান বদি এমপি নির্বাচনের পর থেকেই টেকনাফে দলটি দ্বিধাবিভক্ত হয়ে রয়েছে। একদিকে শেখ হাসিনার নেতৃত্বে বাংলাদেশ আওয়ামী লীগ এবং অপরদিকে এমপি বদির নেতৃত্বে বদি লীগ।’